LidanRubinov/Halacha-QA huggingface dataset:
שאלה: חציצות בטבילת כלים: אם למשתמש לא אכפת כלל שהתווית של צנצנת הזקוקה לטבילה תישאר על הצנצנת, האם אפשר לטבלה מבלי להסיר את התוית, ולא יחשב לחציצה? האם מכסה ממתכת של הצנצנת גם כן טעון טבילה?
תשובה: כיון שרוב בני אדם מקפידים להוריד את התוית, יש להורידה ולנקות מקום הדבק היטב לפני הטבילה. וצריך לטבול הצנצנת והמכסה, כיון שהמכסה משמש להגנה על האוכל שבתוכו. אך אם זו צנצנת אחסון למאכל ואינה עולה על השולחן בשעת אכילה, יש להטבילה בלא ברכה או לטובלה עם עוד כלי אחר שחייב בודאי (טבילת כלים הלכות ומנהגים). הרב רואי מרגלית.
שאלה: ישיבה בחו"ל בגלל איכות חיים: האם יש היתר לגור בחו"ל ללא בעיות רפואיות, כלכליות או כל בעיות שהן, אלא אך ורק משיקולים של "איכות חיים"? מה אפשר לטעון כלפי יהודים דתיים מאוד שאינם מוצאים לנכון לגור בארץ?
תשובה: אכן מעלותיה של ארץ ישראל מפורסמות דברו עליהם הראשונים בהרחבה הכוזרי והרמב"ן ועוד. ופלא גדול על יהודים דתיים שמקפידים על כל ההידורים במצוות וממשיכים לגור בחו"ל שנאמר עליהם כל הדר בחו"ל כאילו אין לו אלוקים וכאילו עובד עבודה זרה. ומה יש יותר גרוע מזה. ואיך אפשר לוותר על מעלותיה של ארץ ישראל. אני לא יודע הסבר להתעכבותם של יהודים דתיים בחו"ל בלי סיבה מוצדקת.
שאלה: בגד אדום לאשה: האם מותר לאשה ללכת עם בגדים בצבע אדום מעיקר הדין? האם זה ראוי שאשה תלך כך משום התבלטות יתר?
תשובה: צבע אדום המושך תשומת לב מיוחדת אסור.
שאלה: מדרשי ח בגיל הרך: במוסד מסוים בו אני לומדת הוצעה גישת לימוד תנ"ך לילדי הגן שבה עלינו ציבור הגננות להקדיש זמן מסוים ללימוד פשוטו של מקרא וזמן אחר המוקצב ללימוד הדרש. כל זאת על מנת שלא יווצר בילבול בין הדרש לפשט, וימנעו טעויות. אשמח לשמוע את תגובת הרב.
תשובה: איני יודע מה מגמת ההבחנה הזו ומדוע יווצר בלבול. לא כל מה שמכונה פשט הוא לא דרש ולא כל מה שמכונה דרש אינו פשט. נכתבו על כך ספרים ומאמרים רבים. דרשות ח גם אם אינן "פשוטו" של מקרא, אלא עומק כוונת התורה, והדברים ארוכים.
שאלה: דין לא ילבש: האם מותרת לאישה לבישת מכנסיים בשינה או שיש בזה משום לא ילבש?
תשובה: פיז'מה אינה בגד שלובשים ביום ואם המכנסיים צנועים הם מותרים.
שאלה: קריאת עיתונים שאינם דתיים: האם מותר לי לקרוא את מדורי החדשות בעיתונים חילוניים? האם לאחר פיגוע מותר לי לקנות עיתון על מנת לקרוא על ההרוגים ולראות את תמונותיהם? האם זה תקף גם לחדשות דרך האינטרנט?
תשובה: כל דבר שאדם עושה צריך לעשות לשם שמים. אם את חושבת שעל ידי קריאת העיתון תתחזק האמונה או יתחזק הקשר לעם ישראל או תוכלי לשאת תפילה יותר בכוונה או שיש בזה הזדהות עם הנפגעים ויש בכך בטוי לתחושת האחדות, אזי יש מקום לקנות את העיתון. מובן מאליו שעדיף לקנות עיתון שהוא נקי מדברים האסורים ואין כל היתר לקרוא דברים שיש בהם צד איסור.
שאלה: הודיה על קבלת משכורת: האם קיימת ברכה ברגע קבלת תלוש המשכורת שיכולה לבטא את תודתי לקב"ה שברוב חסדיו מפרנסינו מידי חודש בחודשו?
תשובה: אמנם חכמינו לא תקנו ברכה מיוחדת בעת קבלת משכורת אך דבר נכון הוא להודות לד' על ה אפשר גם לכוין על טובה זו באמירת ברכת מודים שבתפלת שמונה עשרה וגם אנו מודים על הפרנסה בברכת מזון.
שאלה: מריחת חומוס בשבת - המשך: לשאלתי האם אין ממרח בחומוס ששוטחו יפה בצלחת הגשה אמר כבוד הרב שאין מירוח באוכלין. למיעוט ידיעתי ה"שמירת שבת כהלכתה" כותב שאין למרח יפה סלט ביצים בצלחת, אלא לשפוך מהכף אל הצלחת ותו לא. כל זאת מפני שכאשר מתכוון למרח לשם נוי ויופי זה אסור גם באוכלין. אשמח אם יוכל הרב להאיר את עיני בעניין זה שוב.
תשובה: אין ממרח באוכלין, אך יש איסור עשיית צורה. אם הוא מקפיד על צורה מסוימת כגון עיגול יפה, הדבר אסור אולם עצם שיטוח החומוס בצלחת ללא קפדה על צורה נאה מותר.
שאלה: החלטות והתחלת שידוכים: בתנו בת 20. סיימה שנת שירות וסיימה ללמוד כמה קורסים. היא בחורה מוכשרת, אך איננה מוכנה לקבל החלטות חשובות. היא לא מוכנה שנדבר על התחלת שידוכים, לא מחפשת עבודה כלשהי, לא הולכת לשיעורים, קמה מאוחר יחסית (9:30) ונותנת לזמן לחלוף. אין זה אומר שהיא עושה דברים שליליים, ב ה היא ילדה טובה, אבל מבחינתנו ההורים, קשה לנו לראות אותה מבזבזת את זמנה והחלק היפה של חייה. מה הרב היה מציע לנו לעשות כדי שהיא תתחיל לזוז קדימה?
תשובה: קשה מאד לתת עצה כאשר לא מכירים את הבת. אך באופן כללי בחינוך צריך המון סבלנות הנוער בתקופה זו אינו דומה לנוער שהיה לפני כמה שנים וצריך ללמוד את הנפש של הילדים אני מציע להתאזר בסבלנות ולא ללחוץ על הבת לעשות דברים שהיא לא רוצה לעשות אני מניח שתקופת הבטלה תעבור והיא בעצמה תתעורר לחפס את דרכה ללימודים או לעבודה. אולי היא זקוקה לזמן של מנוחה שמאפשרת התבוננות פנימית וצבירת כח לימים הבאים.
שאלה: אכילת קליפות תפוחים: האם ישנה בעיה באכילת קליפות תפוחים? יש אומרים שמורחים אותן באיזה חומר שיש בו בעית כשרות.
תשובה: מנתונים שנמסרו ע"י הרב חגי בר גיורא נמצא כי אכן לעיתים יש חברות המשתמשות בחומר ציפוי (GLAZING AGENTS) לתפוחים המכונה " שלאק" אבל לא כל סוגי התפוחים. קיימת מחלוקת הלכתית אם מותר להשתמש בחומר זה הואיל ויתכן כי מייצרים אותו מדבר טמא (שרצים). טוב לקלף את התפוחים האדומים לפני האכילה.
שאלה: עלים של גפן עורלה: האם גם עלים של גפן עורלה אסורים באכילה או רק הענבים?
תשובה: התורה אומרת וערלתם ערלתו את פריו, ולמדו ח במשנה ערלה פ"א מ"ז שהעלים מותרים וכן נפסק בשו"ע יו"ד סי' רצד סעי' ב. בברכת התורה והארץ, הרב יואל פרידמן.
שאלה: מה עושים בפגישות: מה עושים בפגישות הראשונות עם בחורה שהכירו לי? מה מדברים? מה שואלים? איך מתייחסים? באדיבות? בנחמדות יתרה? באיפוק? באדישות קצת מעושה? אני בחור בן 20.
תשובה: אם אתה יודע למה להפגש בכלל ממילא אתה צריך לדעת על מה לדבר. על הדבר שבגללו אתה הולך להפגש. ולהתנהג באופן טבעי כדי שהיא תכיר אותך כמו שאתה. אם אתה מתנהג נחמד לכל אדם כך תתנהג אליה. אם אתה תמיד אדיב תיהיה גם אדיב אליה וכו'.
שאלה: מחוייבות אישית בעייתית: באולפנא שלנו יש מידי יום שלישי התנדבות של שעתיים. אני מתנדבת בביה"ס של חינוך מיוחד עם בנים ובנות בגילאי 14-21. ביום ג הבנים הגדולים יוצאים לעבוד ואנו עובדות עם הבנות. בביה"ס יש כללים ואחד מהם הוא שאסור לגעת אחד בשני. השבוע אחד הבנים הגדולים התחיל לשוחח עם אחת הבנות מהאולפנה בצורה שנראתה לה לא נאותה. היא היתה המומה והרגישה מאוימת. האם אנו כבנות באולפנא תורנית יכולות להמשיך בהתנדבות שכזו בה בית הספר מפר את הכללים שנקבעו עימו ומצרף אלינו בנים? קשרנו כבר קשר אישי עם תלמידות, אך לצערינו יש לנו התנגשויות עם עקרונות ברורים.
תשובה: אתן צריכות לדרוש מבית הספר בו אתן עובדות שיעמוד בהתחיבויותיו - ישמור על כללי הצניעות! במידה ובית הספר לא מסכים   אין עם מי לדבר   מנסה אך לא מצליח, לעמוד בהלכות צניעות אתן חייבות לעזוב את ההתנדבות מיד.
שאלה: סטאר K. מה איתם?: מה חושב הרב על רמת הכשרות של הסטאר K?
תשובה: ראשית צריך לזכור כי אין לצרוך מוצרים מיובאים אלא אם כן המוצר נושא במפורש את אישור הרבנות הראשית לישראל. מח' היבוא אכן מסתמכת על תעודות של גוף זה ובלבד שהייצור נעשה על פי קרטריונים שלנו הכוללים הקפדה על פת ישראל, בישול ישראל, איסור חדש, איסור שימוש בחלב ניגר עכו"ם וכו'.
שאלה: הנמכת ווליום בשבת - המשך: בהמשך לתשובתו של הרב בעניין הנמכת ווליום בשבת, רציתי לשאול מה יהיה הדין בכפתור מכני שכאשר מסובבים אותו נראים מספרים על צג המערכת. האם גם אותו ניתן לסובב בשבת בשינוי במקרה הצורך?
תשובה: במצב כזה כבר יהיה אסור להנמיך את הווליום, אך כדי שהרדיו לא יפריע למנוחת השבת אפשר לכסות את הרמקולים בשמיכה.
שאלה: להשכיר דירה "ל"זוג" שאינו נשוי: ברשותינו דירה להשכרה, יש 2 המעונינים לשוכרה. השוכר הראשון הוא אדם חילוני המעונין להתגורר עם חבירתו ומוכן לכל תנאינו. השוכר השני הם משפחה חרדית (חוזרים בתשובה) שמוכנים לשכור אך אינם מעונינים לחתום על שטר חוב החתום ע"י ערב נוסף. האם מותר לי להשכיר לחילוני? האם יש כאן שותפות לדבר עבירה כשהוא יכול לשכור במקום אחר? למי לתת עדיפות לאור הנתונים המוזכרים?
תשובה: בהשכרת דירה ל"זוג" לא נשוי יש מסייע לדבר עבירה. נוסף לכך חתימת החוזה ע"י איש ואישה שאינם נשואים הוא דבר מכוער.
שאלה: קדושה של יחיד: האם אדם שהגיע מאוחר לתפילת שחרית או מנחה יכול לומר את שלוש הברכות הראשונות של שמונה עשרה בקול עם קדושה? הרי כל השאר כבר שמעו קדושה.
תשובה: יכול לומר בתנאי שיהיו שם תשעה שמוכנים לענות. ואין כאן חשש ברכות לבטלה, שכן הוא ממילא מחויב להתפלל ולומר את שלוש הברכות הראשונות, אלא שכדי לזכות בקדושה הוא אומרם בקול, בבחינת חזרת ש"ץ. אליעזר מלמד
שאלה: ילד קטן בגן רפורמי: אין בקרבת מקום מגורינו גן ילדים דתי אלא רק במרחק רחוק והדבר כרוך בטורח רב כדי להגיע לשם. הגן הקרוב ביותר אלינו הוא גן של הקהילה הריפורמית. רוב הילדים שם אינם מהקהילה. ישנם חילונים רבים ויש גם משפחות דתיות ששולחים שם את ילדיהם לשם. האם מותר לשלוח ילדים בני שנתיים-שלוש לגן ריפורמי? האם עדיף לשלוח לגן חילוני רגיל?
תשובה: א. יש לבדוק מה התכנים הניתנים בגן הרפורמי. אם הם נגד ההלכה ייתכן שגן חילוני עדיף. אך אם הם אינם נוגדים את ההלכה יתכן שהגן הרפורמי עדיף. ב. יש לבדוק גם האם הרפורמים לא ינצלו עובדה זו שהם מצליחים גם בקרב אוכלוסיה דתית למטרות פוליטיות ותעמולתיות. אם כן - עדיף גן חילוני. להמשך הדיון בנושא.
שאלה: נכה שלא יכול ללכת: אדם מוגבל ברגל וביד הלך קרוב ל-16 שנה ברגל לבית הכנסת בשבת. כיום קשה לו ללכת. האם יש אפשרות הלכתית על מנת לסייע לו להגיע לבית הכנסת בשבת?
תשובה: אכן, יש פתרון למצב כזה, יש מכשיר של מכון "צומת" - מעין קלנועית שמסיע אנשים, ללא חילול שבת (פועל על ידי "גרמא").
שאלה: תורה או יישוב הארץ: מה עולה על מה לימוד תורה או ישוב הארץ? במקרה שהם מתנגשים אחד בשני ולא עולים בקנה אחד. בימי עזרא התעקבה בניית ביהמ"ק עד שעלה עזרא לא"י התעקבותו היתה מפני שרצה ללמוד תורה אצל רבו בבבל: משם הסיקו ח גדול תלמוד תורה מבניין ביהמ"ק. אם כך הוא איך יתכן שצבא דוחה תלמוד תורה וביהמ"ק אינו דוחה?
תשובה: קיום הצבא זה פיקוח נפש והוא דוחה את כל המצוות וגם תלמוד תורה. וגם מלחמת מצוה דוחה תלמוד תורה פרטי הלכות אלו אפשר למצוא במאמרו של מו"ר הרב צבי יהודה בספר לנתיבות ישראל מאמר למצוות הארץ.
שאלה: בישולי נכרים בשעת הדחק: אשה בת קרוב ל-90 בקושי רואה ושומעת. כעת נזקקת לעזרת גויה שתשהה בביתה. אין אפשרות סבירה ששכנים יכנסו להדליק האש לשם בישול. אין אפשרות לסמוך על הקשישה שתדליק את האש בעצמה. האם ניתן להקל לה על יסוד דברי הט"ז שאם מתבשל בביתו אין בזה בשולי נכרים למרות הדוחק, בשל שעת הדחק הגדולה?
תשובה: כל הפוסקים אומרים שאין להסתמך רק על כך שהנוכרית מבשלת בבית ישראל. מצטרפת לכך ההסתברות שישראל מן הסתם מבעיר את האש או מוסיף לה. אך אם ברור כשמש שהנוכרית היא שתעשה את הכל והיא גם תבעיר את האש התבשיל אסור. הפתרון לדעתי הוא שמישהו מבני הבית יבשל את כל האוכל פעם בשבוע והנוכרית רק תחמם את האוכל. אם אין שום פתרון מעשי אחר אין ברירה אלא לסמוך על דין פיקוח נפש, כלומר, כדי שהאשה לא תגוע ברעב מותר לה לאכול מבישולי נוכרים. אולם איני מתאר לעצמי שהמשפחה מוכנה שאימם תגיע למצב כזה.
שאלה: העתקה בבחינות: האם יש איסור להעתיק במבחנים? האם איסור זה תקף גם בבחינות בגרות או פסיכומטרי, הרי אני לא מרמה אף מורה? ברור גם שאם אצליח להוציא ציון טוב אני אהיה רופא או עו"ד ואם לא אני אדפק כל החיים.
תשובה: וודאי שאסור להעתיק, אחרת מדוע יש מבחנים? אם יהיה מותר להעתיק אז יהיו הרבה אנשי מקצוע לא מקצועיים והם יכשילו את כל הציבור בעבודתם (האם היית רוצה להיות מטופל על ידי רופא לא מקצועי?).
שאלה: תגובה לכתבה על הישיבות: לאחרונה התפרסמה כתבה על הבעיה שיש בישיבות גבוהות. אני עכשיו שביעיסט, ואני מפחד (וגם ההורים שלי) ללכת לישיבה שיהיו לי כל הבעיות שיש בכתבה. האם זה נכון שיש בעיות והאם לא עדיף שלא ללכת בכלל לישיבה גבוהה אלא להסדר ששם אתה לא נדפק לכל החיים אלא יכול לצאת ולעבוד?
תשובה: אם אתה בחור בריא ולא מתוסבך ואתה רוצה לגדול בתורה ויראת שמים ומדות טובות ולעצב את האופי שלך מקומך בישיבה גבוהה. בישיבות הגבוהות לומדים תלמידים רבים שמחים ומאושרים ללא כל בעיות. אין לך מה לחשוש ולפחד מכתבות שנכתבו על ידי אנשים בודדים שבאו לישיבה עם בעיות וכמה שהישיבה השתדלה לסייע להם לא כל בעיותיהם נפתרו, וזה מצוי שאנשים שסובלים מבעיות מאשימים את הסובבים אותם.
שאלה: להעלים מס: מדוע צריך לשלם מיסים? הרי המיסים הולכים לדברים רעים כמו חילול שבת ופריצות. למה לא לתת כסף לאנ"ש באמצעות קופת העיר ולא לתת למדינה שתעשה שטויות עם הכסף שלי?
תשובה: מסים חייבים לשלם על פי החוק שאותו צריך לשמור על פי התורה כמו כל הסכם בין אנשים לפחות. מי שלא משלם מיסים ונהנה משירותים שממומנים על ידי המיסים הרי הוא גוזל את הצבור. אסור לו להשתמש בכבישים, במדרכות, במים, שמסו ים על ידי קופת המדינה שהיא נגבית ממיסים. כל זה לפי שאלתך שאינך מבין את ערכה של מדינת ישראל למרות כל החסרונות שיש בה. להמשך הדיון בנושא.
שאלה: ברכה על לידה: כיצד נהוג כיום לברך לאחר לידת זכר, וכיצד לאחר לידת נקבה?
תשובה: כתב השו"ע בסימן רכג סעיף א': ילדה אשתו זכר מברך הטוב והמטיב וגם היא צריכה לברך כן. וכתב המשנב"ר שעל לידת בת מברך שהחיינו כמי שלא ראה את חבירו שלשים יום. אך הרמ"א כתב ויש שכתבו שנהגו להקל זו (שהחיינו) שאינה חובה אלא רשות. וכתב כף החיים שלא לברך על לידת בן, אלא יברך שהחיינו בשעת המילה. ובמקום אחר כתב שמי שחושש למקילים בברכות אלו יש לו לברך בלא שם ומלכות כי אמרינן ספק ברכות להקל אף נגד מרן השו"ע. לסיכום: לספרדים אין לברך לא על לידת בן ולא על לידת בת, אך טוב לכוון בברכת הטוב והמטיב שבברכת המזון גם לידת בנו, או לברך על פרי או בגד חדש שהחיינו ולכוון על בתו. ואילו לאשכנזים בלידת בן יברך הטוב והמטיב ובלידת בת מכיון שנחלקו הפוסקים יוכל לברך על פרי או בגד חדש וכנ"ל. הרב רואי מרגלית. לתשובת הרב יעקב אריאל.
שאלה: ברכת הגומל על התחשמלות: קבלתי זרם חשמלי ממכשיר חשמלי כאשר השתמשתי בו שלא בדרך שימושו וגרמתי לקצר בבית. האם אני צריך לברך הגומל?
תשובה: הסיבה שלא התחשמלת היא משום שיש לך בבית מפסק חשמלי (פיוז), אך ללא הפיוז היתה יכולה להיות סכנת חיים ולכן נראה לי שאתה צריך לברך "הגומל".
שאלה: כמה פגישות צריך? לעשות מבחנים למיועד ת?: אני בחורה דת"ל בת 21. לפני כשנה התחלתי לצאת לשידוכים. האם פגישה אחת מספיקה כדי להבין אם שידוך זה הוא הזיווג שלי או לא? לא רצוי לצאת לפחות לעוד פגישה אחת או שתיים? אולי יש משהו רע שאני עושה? איזה מין מבחנים ניתנים לעשות לבחור כדי להכיר אותו טוב יותר מבלי לפגוע בו? מה אני יכולה לעשות בכדי שהבחור יראה את הטוב שבי ונמשיך להיפגש?
תשובה: לפעמים בפגישה אחת אפשר להווכח שאין כל התאמה ואין טעם להפגש פעם נוספת. אך בדרך כלל אי אפשר בפעם הראשונה לקבל רושם ברור, ועל כן כדאי מלכתחילה לקבוע שנפגשים פעמייים שלש, ואז לשקול אם יש להמשיך. לא צריכים לעשות מבחגים אחד לשני. אלא כל אחד מציג את השקפת עולמו ואת שאיפותיו בכנות, כל אחד אומר מה חשוב לו למצוא בשני, וכך אף אחד לא פוגע בשני. מותר לך להציג את שאיפותיך הטובות באמת, ואת הנטיות הטובות שלך - זה דרוש לצורך ההכרה ההדדית.
שאלה: השתדלות בזיווג: מהי ה"השתדלות" הדרושה למציאת בן זוג מלבד תפילה? דייטים? אתר אינטרנט? מפגשים חברתיים? שדכנית?
תשובה: ההשתדלות העיקרית היא להיות ראויה להקים בית ולהיות ראויה לבן זוג טוב. כלומר להשתפר כל הזמן במידות ובמעשים טובים. וגם צריך מלבד ההשתדלות שהזכרת להאמין שהכל מן השמים והכל לטובה גם העיכובים הם לטובה. לחכות בסבלנות אחרי ההשתדלות ויהי רצון שכל בנות ישראל המצפות לבנות בית תזכנה בקרוב למילוי משאלותם.
שאלה: כמה נרות מדליקה רווקה?: אני רווקה גרה לבד אני מדליקה נרות השאלה רווקה צריכה להדליק נר או שניים?
תשובה: מעיקר הדין אדם השובת בבית חייב להדליק נר שבת משום " בית" דהיינו שלא יתקל בחפצים בגלל החושך ויגרם ח"ו נזק. בנוגע למס' הנרות הדבר תלוי במנהג. יש בנות שאינן נשואות הגרות בבית הוריהן ומדליקות נר אחד כתוספת להדלקת אם הבית.במידה ואין אחר המדליק בבית נהוג להדליק 2 נרות לכבוד שבת.
שאלה: טיסה ביום צום: מה ההלכה במקרה שאדם טס מהארץ לפני תחילת צום ומגיע לחו"ל באמצע הצום או בסופו. לפי איזה זמן הוא אמור להתחיל לצום ולסיים אותו?
תשובה: הצום יתחיל אצלו עם שחר במקום בו הוא יאיר. הזריחה והשקיעה כפי שהן נראות במטוס הן המחייבות אותו בתענית. ניתן לברר את הזמן המדוייק אצל הדיילים. בעניין סוף הצום עיין באהלה של תורה ח"ב או"ח.
שאלה: חובת ת מיסים - המשך: לא ברור לי למה הרב פסק שחייבים לשלם מיסים. מאיזה דין צריך לקיים את חוקי המדינה? וכי יהודי חייב לקיים מצווה של מלך לא כשר? גם מה שהרב כותב שאסור להשתמש בכבישים ובמדרכות וכד, זה הרי בא מכסף של העיריה ולא של הממשלה. מלבד זאת - אם יש אפשרות שהמדרכות יבנו מכספים של חילונים, הרי קיים הדין של זה נהנה וזה אינו חסר. אז אין בעיה להשתמש בכבישים.
תשובה: גם אם אין אדם מסתכל על המדינה כמדינה של העם היהודי עליו לשמור על חוקי המדינה, שאם לא ישמור על חוקי המדינה הרי הוא מחלל שם שמים שאומרים עליו הבריות שהוא גונב את הציבור, משתמש בכל השרותים של המדינה, מקבל ביטוח לאומי, משתמש בתאורה הציבורית, במים, בכבישים, ברפואה ובתברואה - וכל השרותים האלה ממומנים על ידי המיסים. ומיסים הוא אינו משלם. העיריה מקבלת את רוב הכסף שלה מהממשלה. גם גזל הגוי אסור לפחות משום חילול השם, ואיסור זה הוא הלא חמור יותר מכל איסורים שבתורה. הטיעון של זה נהנה וזה לא חסר אינו במקומו והוא מגדיל את חילול השם. רק מקצת מאד מהמיסים ניתן לדברים אסורים, גם זה מצער אבל לא מצדיק התחמקות מלשלם מיסים. הדברים כל כך פשוטים שאני מתפלא איך עולות מחשבות כאלה אצלך. שאל את אלה שעוסקים בהחזרה בתשובה עד כמה דיבורים ומחשבות אלו שאתה מעלה מרחיקות את האנשים מלשוב בתשובה.
שאלה: בר מצווה לילד פגוע: מה הדין לגבי "בר-מצווה" לילד בעל צרכים מיוחדים ובעיות בתקשורת? האם הוא חייב במצוות? האם יש להעלותו לתורה? ניתן ללמד אותו זאת, אך לא בטוח שיבין באמת את המשמעות של הדברים.
תשובה: צריך לבדוק מהו הגדר ההלכתי של הילד, אם הילד נכנס לגדר ההלכתי של "שוטה" אז הוא פטור מכל המצוות וכמובן שאי אפשר להעלותו לתורה  אך אם הילד נכנס לגדר הלכתי רגיל כמו כל אדם מישראל (ופשוט ה IQ שלו יותר נמוך), אז הוא חייב במצוות האמורות לתורה וניתן להעלותו לספר תורה. מהו גדר של שוטה? - כאשר האדם אינו עצמאי, למשל : אם לא שולחים אותו למכולת עם כסף, לבד. עוד דוגמא : כאשר לא נותנים לו לנסוע באוטובוס לבד.
שאלה: ציצית שנפסלה וחינוך ילדים: אני מורה בבית ספר יסודי. בני המחזור יצאו לטיול ולאחד הילדים (בן מצוות) נפסלה הציצית. למיטב ידיעתי וזכרוני, אין ללבוד בגד של ארבע כנפות ללא גדילי ציצית כשרים, לכן חשבתי שראוי להוריד את הציצית שנפסלו למשך היום. אולם במחשבה שניה, לא רציתי שהילד יתרגל להיות ללא ציצית. ולבסוף החלטתי שיש להשאיר את הציצית הפסולה על גופו. אמנם הדבר בניגוד להלכה, מאידך מבחינה חינוכית חשבתי שמדובר במעין "עת לעשות". הם נהגתי כשורה, וכיצד יש לנהוג במקרים דומים בעתיד?
תשובה: יש להבדיל בין הנהגה נכונה לבין עיקר הדין. באמת, לפי ההלכה אסור ללבוש ציצית פסולה. ונכון שחינוכית הילד צריך ללכת עם ציצית כל היום. אך כאשר יש התנגשות בין ההלכה לבין החינוך (שמא יילמד מזה לעתיד לזלזל במצוות ציצית), אסור לעבור על עיקר הדין, והיית צריך להורות לו לפשוט את הציצית מעליו. (ואולי, גם חינוכית הילד היה מקבל משמעות חדשה של מצוות ציצית, שמותר ללובשה רק כשהיא כשרה וכו').
שאלה: צבא לבחור שיכול ללמוד תורה: האם לבחור שיכול ללמוד תורה בישיבה כל היום מותר לשרת בצבא?
תשובה: אין פטור מפורש משירות בצבא, אך הושג הסכם עם הממשלה (לפני שנים רבות), שמי שחשקה נפשו ללמוד תורה יכול לדחות   לקצר   להפטר משירות צבאי. אך כמובן שבזמנים קשים, כאשר יש מלחמת מצווה, שבהם חייבים כל חייל כמו בזמן מלחמת השחרור כולם חייבים להתגייס לצבא, כמו שאמר לי מורי ורבי הרב צבי יהודה בזמן מלחמת השחרור להצטרף לצבא. לסיכום : מי שמתגייס לצבא, אינו חוטא ואין עליו איסור, ומי שרוצה ללמוד תורה יכול להפטר משירות צבאי.
שאלה: האם מותר להסתפר אצל גוי?: האם אסור ליהודי להסתפר אצל ספר גוי?
תשובה: בתקופה הקדומה ח אסרו ליהודי להסתפר אצל גוי משום שחששו שהגוי יפגע ביהודי בזמן התספורת, אך בימינו, במדינות מודרניות, במקומות שאין חשש שספרים גויים יעשו מעשים שכאלה משום אימת מלכות - שמא היהודי החבול ייתבע את הספר והלה יאבד את עבודתו, מותר להסתפר אצל ספר גוי. אך יש מקומות שגם בימינו אסור להסתפר אצל גוי, כגון בעזה או במדינה אנטישמית וכו'.
שאלה: מי שהניח תפילין מבעוד יום, יכול להשאירן בלילה?: לפי דעתו של הרמב"ם בהלכות תפילין אין מניחין תפילין בלילה, אולם אם הניחו מבעוד יום ונישארו עליו בלילה מותר להשאיר אותם עליו. לפי מנהג יהדות תימן בצומות כשמתפללים מנחה וערבית ביחד ישנם הנוהגים לא לחלוץ את התפילין לאחר סיום מנחה אלא להשאר איתם עד סיום ק"ש של ערבית. האם בק"ש של ערבית יש צורך לנשק את התפילין כאשר אומרים "וקשרתם לאות." או שכיוון שזהו זמן לילה ולילה אינו זמן תפילין לכן לא צריך לנשק?
תשובה: אכן, לפי שיטת הרמב"ם אין להניח תפילין בלילה, אבל אם הניח מבעוד יום, מותר לו להשאירן עליו. במקרה שאדם הניח תפילין מבעוד יום והשאירן עליו כשיטת הרמב"ם - אין הוא צריך לנשקן בק"ש. (לתוספת עיון עיין בערוך השולחן בסימן ל' ל"א).
שאלה: כיוון שעון בשבת: ראיתי בספר הלכות שבת שמותר לכוון שעון בשבת אך אסור לכונן שעון בשבת. מה ההבדל בין לכוון ללכונן?
תשובה: בספר שראית מדובר, כנראה, על שעונים ישנים שהיו פועלים בעזרת קפיץ ובשעון כזה, מותר לכוון אותו - להזיז את מחוגיו לשעה הרצויה (לא לכתחילה, אך אין איסור), אך אסור לכונן שעון כזה, דהיינו - אסור למתוח את הקפיץ שלו כדי להטעין אותו שיוכל לפעול ("מתקן מנא"). בהקשר להלכה זו, מותר גם לכוון את מחוגיו של שעון אנלוגי רגיל בשבת, בתנאי שפעולת כיוון המחוגים אינה עוצרת את השעון, אך כאשר כיוון המחוגים נעשה בעזרת משיכת כפתור קטן, סיבובו לשעה הרצויה והחזרתו - אסור, משום שכאשר מושכים את הכפתור, עוצרים את פעולת השעון, וכאשר מחזירים את הכפתור, השעון ממשיך לפעול (כמו ברוב שעוני היד).
שאלה: ניקוי ספר בשבת: האם מותר לנקות בשבת זמירון שנשפך עליו משקה או מאכל נוזלי? האם אין בזה איסור מוחק?
תשובה: אין כאן מחיקה אלא ניקוי וחשיפה מחדש של הכיתוב שכוסה.
שאלה: לימודים במקום חילוני: האם יש בעיה הלכתית שבחורה דתיה, שמחנכות ואנשי חינוך שמכירים אותה מעידים כי היא חזקה מבחינה רוחנית ומסוגלת לכך, תלמד במוסד אקדמאי חילוני? (כמובן תוך כדי הקפדה מירבית על שמירת כל ההלכות הנוגעות בדבר.)
תשובה: גם בחורה שיש לה אופי חזק לא רצוי שתלמד במוסד חילוני. גם סיכון קטן לא כדאי לקחת בדבר שהוא יסוד חיינו. הסיכון הוא לאו דוקא בתקופה הראשונה אלא במשך זמן ארוך הסביבה משפיעה ולא מרגישים את ההשפעה כי היא איטית. על כן המלצתי לא ללכת ללמוד במוסד חילוני. אמנם יש הבדל בין מקום למקום ולא כל המקומות שווים. יש מוסדות שהסיכון בהם גדול ויש שהסיכון קטן. אך לכתחילה עדיף להמנע גם מסיכון קטן.
שאלה: פנוי שמדריך רווקות: מהי בדיוק הבעיה ההלכתית בכך שבחור פנוי מדריך סמינריונים שבהם משתתפות רווקות גדולות יחסית (16-18)? האם יש מקומות בהם ניתן להתיר לרווק להעביר לרווקות?
תשובה: אם המדריך בוחן את עצמו ויודע שההדרכה אינה פוגעת בו והוא עוסק רק בתפקידו ומחזק את החניכות בתורה וביראת שמים, ואינו יוצר קשר אישי אלא רק מדריך קבוצות, אין בזה איסור אלא מצוה. אולם אם הגיל של המדריך קרוב לגיל החניכות עדיף להמנע ולתת את ההדרכה למדריכות.
שאלה: שהיית הבעל במהלך הלידה - הבהרה: הרב דב ליאור ציין כי שהיית הבעל במהלך הלידה אסורה ומדובר בעניין של צניעות שלא ניתן להתפשר עליו בדומה לנגיעה בזמן נידה. רבנים אחרים ששאלתי אמרו לי שאם האשה דורשת מדובר בפיקוח נפש ולכן מותר, כמו מי לפסוק?
תשובה: אני מתנגד לשהיית הבעל בזמן הלידה בחדר הלידה, משום שאני חושב שבמקרה כזה, הצניעות מחייבת שהבעל לא יהיה בחדר הלידה. אך, כמו שכותב הטור בהקדמתו, בכל הלכה ישנה מחלוקת ועל כגון זה נאמר "עשה לך רב". לכן, אם אתה פוסק כמו הרבנים המתירים, אז מותר לך להשאר בחדר לידה, אך אם אתה פוסק כמותי אסור לך להיות בחדר הלידה.
שאלה: מצוות שילוח הקן בבית: במצוות שילוח הקן נאמר "כי יקרה בדרכך", היינו בדרך. האם בביתי כשאני רואה קן אני יכול לקיים מצווה זו? הרי זה לא "נקרה בדרכך"?
תשובה: בספר החינוך מצוה תקמה ושם במנחת חינוך ובמסכת חולין עמ' קלט, מבוארים דיני מצוה זו. "בדרך" מה דרך אינו קנוי לך אף כל שאינו קנוי לך, ולמדו מכאן שאין חייבים במצוה זו על חיות שברשותו כגון יוני בית וכן על מה שנמצא ברשותו. הרב רואי מרגלית.
שאלה: המרת מעשר כספים במטלות גופניות: הרב ליאור התיר לאדם שמתקשה לשלם מעשר כספים, לשלם אותו בגופו - על ידי התנדבות וכדומה. האם לדעת הרב ניתן תמיד להמיר התחייבויות כספיות במטלות גופניות?
תשובה: כן, שהרי ידוע שבכל מקום - עבודה שווה כסף, ולכן לכל אדם יש ערך אחר לשעת עבודה שלו ובהתאם לערך זה הוא יכול לשלם את חובותיו.
שאלה: הנחת תפילין כל היום: הביאור הלכה מביא שאדם שיודע שיכול לשמור על נקיות וכן על היסח הדעת, יניח תפילין כל היום. מובא בכתר ראש בשם הגר"א שהצטער הרבה על הדור הזה שמבטלים עיקר המצוה דתפילין שמצוותה כל היום. וליוהרה לא חיישינן והלואי שגם הרואים יעשו כן. למה לא לחזור היום למקורות הקדומים שלנו? האם צריך לחשוש ליוהרא במצוה זו? למה?
תשובה: עדיין צריך לחשוש ליוהרא, והגדר של יוהרה הוא לפי הזמן והמקום: במקום שאף אחד אחר לא מניח תפילין במשך היום ואתה רוצה להניח תפילין זה נחשב כיוהרה. אך אם יש קבוצה של אנשים כאלה, אפשר להצטרף אליהם ואין זה נחשב כיוהרה. כיצד יכולה להיווצר קבוצה כנ"ל ללא שייחשדו ביהירות? לתשובת הרב אליעזר מלמד. לתשובת הרב יעקב אריאל. תשובת הרב דב ליאור בנושא יוהרה במצוות תכלת בציצית.
שאלה: ברירת שיבולת שועל: האם צריך לברור שיבולת שועל (קוואקר) שקונים אותה כשהיא סגורה הרמטית? האם צריך לברור סובין שיבולת שועל?
תשובה: מספיק רק בדיקה מדגמית משום שאלה אינם מוצרים שמוחזקים למתולעים וכן הם סגורים הרמטית.
שאלה: מילת בן משה: בפרשת השבוע אנו רואים כי משה רבינו שחי רוב שנותיו בבתי הגויים, אם זה מילדותו שגדל בבית פרעה ועד בגרותו שחי אצל חותנו במדין, האם יתכן להסיק כי משה רבינו הלך בדרכי ה בזמן גלותו? וכיצד ציפורה רעיתו בזמן שהמלאך המשחית הגיע ידעה כי הסיבה היא בעצם בגלל שבנם לא נימול, הרי כל זמן שחיו במדין ואני מניח שזה היה יותר משמונה ימים מאז שבנם נולד המלאך המשחית לא התערב ועתה כשהם מגיעים למצרים הוא פתאום מבקש לקחת את נשמת בנם? והיכן גם מצינו כי כל מי שלא נימול דינו מיתה? הרי בני ישראל שנולדו במהלך 40 שנות מסעם לא נימולו ויהושוע היה צריך למולם בכניסה לארץ ישראל, אזי כיצד התחייב בנו של משה מיתה המקרה זה? לתשובתך אודה
תשובה: פרשה זו מלמדת אותנו שבשעה שאפשר לקיים את המצוה צריך לקיים ולא לדחות. כנראה שלפני כן לא היה אפשר לקיים את המילה מאיזה סיבה ורק. כשיצאו ממדין והגיעו למלון יכלו לראשונה לקיים את המצוה. ומשה בגלל מעלתו הקב"ה דיקדק עימו יותר, שמדקדקים בצדיקים כחוט השערה.
שאלה: תפילין דרבינו תם - יוהרא?: האם בימינו להניח תפילין רבינו תם זה יוהרא?
תשובה: אצל חסידים נשואים - לא. מהיכן "צצו" תפילין דרבינו תם? איזה תפילין מומלץ להניח לכתחילה? כיצד מניחים תפילין דרבינו תם?
שאלה: קנית מזוזות מאדם שאינו משלם מס: אני נוהגת לקנות מזוזות מאדם ירא שמיים המומלץ ע"י אנשי הקהילה במקום מגורי. האיש אינו מוסר קבלה עבור הת עבור המזוזות (סכום לא מבוטל). אני מאד מרוצה מהשרות ומאיכות המזוזות, אלא שאני פשוט חוששת לשלמות המצוה ולכן רציתי לדעת האם ישנה בעיה בכשרות המזוזות אם האיש אינו משלם מיסים כפי שקבוע בחוק? האם חובת הבירור בנושא מוטלת עלי?
תשובה: א. כשרות המזוזות אינה תלויה בת המיסים. ב. חובת דיווח המיסים הינה חובת המוכר ולא חובת הקונה ולכן את לא חייבת לברר אם מוכר המזוזות משלם מיסים. המעביד שלי לא משלם את המיסים שהוא חייב לשלם עלי מותר לי לעבוד אצלו? האם אני עובר על "לפני עיוור"?
שאלה: בענין "לא ילבש": האם תלישת שערות לגבר בין גבות העיניים מהווה איסור? האם יהיה חילוק אם הפעולה נעשית בפינצטה או ביד? כמו כן מהו נחשב "כלי אשה" בהקשר זה?
תשובה: זהו מעשה נשי. לא משנה אם הוא נעשה ביד או בכלי. תוצאת ההתאפרות היא הקובעת.